APRS arkistot ~ oh6hgn.net\nRaspberry Pi ja TNC-Pi APRS kortti\n29.3.2013 4.3.2015 kirjoittaja oh6hgn\nTulipa tilattua moinen kortti täältä hintaan 40 taalaa + toimituskulut 17 taalaa joten sellanen 50 euron läjä. Ei nyt varsinaisesti muu kiinnostanut kuin kortti ja kytkentä. Kortti on tavallaan ihan normaali TNC-X perustuva mutta hieman muutettu siten jotta PIC 16F1847 käyttää IC2 protokollaa. Modeemina on MX614 piiri. Kuten tyypillistä kaikki on normaali osilla tehty. Jenkit jotenkin kiertää noi SMD jutut ja aika harvoin on jotain kittiä saannissa pintaliitoksina. Itse suosin niitä koska moniakaan osia ei ole ainakaan helposti saannissa normaaleina läpiladottavina osina.\nAika hätäseltä näyttää kortin piirtely olevan, ainakin omaan silmään pistää kun ei edes ole reijät linjassa. No pääasia on tietenkin jotta kortti toimii. En ole vielä sitä kasannut joten en pysty enempää sanomaan asiasta. Muutamia kuvia otin kortista. Tiedä josko innostuisi tekemään oman version siitä.\nRaspberry on vielä vanhempaa mallia jossa muistia vain se 256 mutta varmasti pelaa silläkin hyvin. Mutta laitetaan muutama kuva niin näkee paremmin mitä paketti piti sisällään. Kommentoin sitten joskus kun olen saanut kortin kasattua.\nTälläset osat paketti sisältää.\nModeemilevy yläpuolelta. Kortin mitat on 56mm x 85mm\nOma vadelma tässä\nKategoriat RadioamatööriAvainsanat APRS, Raspberry Pi, TNC-Pi, TNC-XJätä kommentti


Puolinaisen matka kokonaiseksi: Lääkitys kohta kunnossa\nLääkitys kohta kunnossa\nMenin työterveyslääkärille, purskahdin hyvinkin pian itkuun, selitin asiani, ylireagointini ja ongelmani, lähdin vastaanotolta 30 kappaleen diapam-reseptin kanssa. Saikkua olisin saanut loppuviikon, eli 1,5 päivää, mutta jätin sen vastaanottamatta, koska se aiheuttaa itselleni vain lisää ongelmia.\nJos mä kolme kertaa päivässä otan diapamia niin mahdanpa olla hyvässä työkunnossa, mutta eihän siinä muuta kuin kokeilemaan! Kerran sain yhden ennen leikkausta kun hermoilin ja nuhahdin samantien.\nVoihan se olla, että mun pitäisi tarjoilla sitä Dh:lle tai Nössölle.\nPuhetta oli mahdollisesti työterveysneuvottelusta.\nEn tiedä mitä pitäisi tehdä.\nLähettänyt Puolis klo 10.26\nRH 5. heinäkuuta 2018 klo 10.50\nTyöterveysneuvottelu vois olla hyvä asia. Meillä joskus sellanen tuli, kun sain masennusdiagnoosilla lomaa ja sanoin työterveyslääkärille, etten vaan VOI antaa silloiselle pomolleni saikkulappua, jossa lukee "masennus", koska saan kärsiä siitä sitten. Se olikin yks saakelin pösilö se äijä, otti ihmisiä kahdenkeskiseen puhutteluun ja painosti irtisanoutumaan, esimerkiksi. Minut pelasti luultavasti se, että mies oli saman työpaikan luottamusmies silloin, muuten ihan taatusti olisin saanut paskaa niskaan urakalla. Niin paljon meni sukset sen kans ristiin.\nDiapamit on kyllä vähän outo ratkaisu tuohon. Oliskohan siitä liitosta mitään apua?\nAnonyymi 5. heinäkuuta 2018 klo 14.36\nEntä jos ottaisit yhteyttä työsuojelupiiriin? Voi että on paska tilanne. Vaikea sanoa mitään viisasta. Mutta tsemppiä kuitenkin. Yritä vkonloppuna miettiä, jos hakisit uutta paikkaa.\nAnonyymi 5. heinäkuuta 2018 klo 20.01\nMitä pitäisi tehdä? Ihan ekana naura tooooosi pitkä ja paskainen nauru. Siis onko Nössö sun ja Dh:n yhteinen esimies?\nPuolis 5. heinäkuuta 2018 klo 22.37\nMun alkuperäinen esimies irtisanoutui keväällä ja hänen sijaisekseen "nostettiin" tilapäisesti lähin työkaverini, joka on vieraillut blogissa nimellä Jääkausinainen. Ollaan tällä hetkellä hyvällä kaveruustasolla, joten ei hänen kanssaan ongelmaa. Nössö on toimitusjohtajasta seuraava, eli käytännössä ylin päättäjä, koska tj ei varsinaisesti ole liiketoiminnassa mukana kuin sotkijan ominaisuudessa.\nAnonyymi 6. heinäkuuta 2018 klo 11.13\nOih, miten kuulostaa tutulle!\nOlivathan lähiesimiehesi ja luottamusmies mukana palaverissa? Näinhän tehdään aina, kun kyse on yksittäistä työntekijää koskevista asioista. Se, että Nössö on kysellyt selkäsi takana mielipiteitä sinusta on hyvin, hyvin kyseenalainen juttu. Vaikka aina pitäisi pyrkiä selvittämään konfliktit ensin esimiehen ja sitten luottamusmiehen avulla, on tuo kysely kyllä niiiiiiiiiin törkeä juttu, että kysäisisin sitä suoraan ammattiliitosta ja/tai työsuojelupiiristä. TSP:stähän voi kysellä asioita tai ilmoittaa epäkohdista nimettömänäkin eli ei ainakaan leimaudu. Siis vaikka Nössö olisi jeesus, ei hänellä ole mitään oikeutta mennä tekemään minkäänlaista galluppia työntekijöistä!!! Ei helvetti, nyt mää repeen!!!\nVarmaan ajattelet, että onhan tonkin ämmän (minun siis) helppo neuvoa ja puhua asiasta, kun en mitään ymmärrä, mutta voin taata, että tiedän, mistä puhun :) Pahemmasta liemestä olen selvinnyt ja nyt olen oikeasti onnellinen taas.\nTsemppiä, jaksamista, virtaa, kiukkua, vihaa...kaikkia tunteita laidasta laitaan, mutta periksi ET anna! Sinulla on työpaikka, josta et irtisanoudu minkään velliperseen takia. Eiköhän Dh:llekin riitä sama perehdytys ja kohtelu kuin muillekin. Jos sattuu olemaan ämmä muna jalkojen välissä, ei ole sinun ongelmasi.\nPuolis 6. heinäkuuta 2018 klo 14.37\nLuottamusmies olen itse ja koska sekä edustaja, että edustettava ovat heikossa hapessa niin tilanne ei ole kovin kaksinen. Teoriassa tiedän kyllä hyvinkin miten tilanne pitäisi hoitaa. Varaluottari on sen verran uusi tehtävässään, etten ole häntä viitsinyt pyytää avuksi. Työsuojelupäällikkö on lomalla. Tsv on Dh:n alainen ja myöskin uusi tehtävässään kun edellinen tsv irtisanoutui juuri. Lomaan on enää viikko, joten siirrän asian käsittelyn loman jälkeiseen aikaan. Muistutin Nössöä johdon velvollisuuksista työsuojeluasioissa ja kerroin että en tiedä miten osaan tässä tilanteessa olla luonteva osa työyhteisöä. Hän vastasi ja oli kovin pahoillaan tapahtumien kulusta (niin varmaan) ja ihmetteli että missä vaiheessa olin saanut sen käsityksen että MINÄ olisin se suurin ongelma. Ehkä mä sitten tulkitsin tilanteet ja keskustelun niin pahasti pieleen että en kohta itsekään enää tiedä mihin uskoa.\nKaiken huipuksi eilen lävähti kalenterimuistutus palaverista Nössön kanssa ihan toisesta asiasta juuri kun hän oli mulle kirjoittanut pahoittelevan vastauksensa. Olipas kiusallinen palaverin alku kun Nössö aloitti "siitä eilisestä..." Mä vastasin "en halua puhua siitä eilisestä" ja jatkettiin palaverin aiheeseen. Olisin varmaan ruvennut taas itkemään jos asiaan olisi palattu.\nEhkä se pöly laskeutuu ja Dh saisi kenkää tai ainakin siirron toisiin tehtäviin. Suurista syksyllä tapahtuvista muutoksista on puhuttu.\nAnonyymi 6. heinäkuuta 2018 klo 12.35\nNimimerkki Anette on hiukan kyseenalaisilla linjoilla vertaustensa suhteen. Hamekankaan ostoon kehottaminen ja ämmäksi nimittely osoittaa lähinnä oman sukupuolen halveksuntaa, vaikka se tuskin on tarkoitus. Tällaisesta olisi hyvä päästä jo eroon.\nTsemppiä Puolikselle! Lopulta käy niin kuin hyvä on.\nAnonyymi 6. heinäkuuta 2018 klo 13.12\nNo huh! Minusta sana "ämmä" on aika neutraali, vaikka feminiiniin viittaakin. Mutta tuskin kukaan Nainen ottaa kohteliaisuutena, jos häntä siksi nimitetään.\nPuolis 6. heinäkuuta 2018 klo 14.25\nMä käytin vastikään myös kovin feminiinistä ilmaisua eräälle miespuoliselle henkilölle. "Naismainen vinkuja" oli termi jota käytin. En mä koe, että halvennan sillä omaa sukupuoltani vaan käytin sitä kuvaamaan tiettyä stereotyppistä naistyyppiä. Ei kuulu kyllä tapaani käyttää tuommoista kieltä oikeassa elämässä, mutta siinä tilanteessa se oli hyvin perusteltu :). Ymmärsin Aneten pointin ja ymmärrän toisaalta myös ajatuksen tuosta oman sukupuolen halventamisesta. Osaan suhtautua sukupuoleeni ja siihen liittyviin stereotypioihin huumorilla :)\nAnonyymi 6. heinäkuuta 2018 klo 15.09\nMun mielestä vaan miehen pitää olla...mies. Ja käyttäytyä niin kuin mies. Monet naiset käyttäytyvät usein hieman erikoisella (ämmämäisellä?) tavalla eikä se herätä aina edes kummastusta, mutta voi ziisus, jos joku mies tekee niin! Olen varmaan feministien painajainen, mutta mun mielestä miehet ja naiset eivät ole samanlaisia. Tällä en tarkoita sitä, että kumpaakaan sukupuolta saisi alistaa tms., mutta en haluaisi kyllä olla miehen kanssa, joka olisi kuin tyttökaverini Lissu.\nAnonyymi 7. heinäkuuta 2018 klo 0.23\nKeskustelu ajautui nyt vähän sivuun alkuperäisestä tilanteesta, mutta ämmä on ämmä vaikka mitä tekisi. Myös mies voi olla ämmä. Olen seurustellut yhden sellaisen kanssa... Se on varsin kuvaava ilmaisu tietynlaiselle käyttäytymiselle sukupuolesta riippumatta. Turha sitä on lähteä kaunistelemaan ja hurskastelemaan. Paskamainen tuollainen työtilanne. Kun olisikin takataskussa joku uusi paikka, niin voisi pistää työpaikan nössöt ha muut ämmät ruotuun ja luu kurkkuun. Faktaperusteisella kommunikoinnilla tietenkin. Tsemppiä!\n"Yllätyssynttärit" alkaa reilun tunnin päästä. Tun...\nMiltä lentopelko tuntuu\nSelkäänpuukotusta osa II


Tšekkoslovakialaiset jäivät pois Marskin kisoista 1956 poliittisista syistä | Viipurin Urheilijat\nTšekkoslovakialaiset jäivät pois Marskin kisoista 1956 poliittisista syistä\nVuonna 1956 VU järjesti Marskin kisat yhdessä Helsingin Poliisi-Voimailijoiden kanssa. Keihäslegenda Matti Järvinen palkattiin pääjärjestäjäksi. Järjestäjien Tšekkoslovakiasta kutsuman ja kustantaman joukkueen oli määrä osallistua kisoihin. Tšekkoslovakialaisia ei kuitenkaan nähty Olympiastadionilla, vaikka he olivat saapuneet Suomeen.\n”Marskin kisat onnistuivat kohtalaisesti, rahaakin tuli hiukan, vaikka tsekkiläiset aiheuttivat skandaalin. Sopimuksen mukaan heidän joukkueensa tuli Helsinkiin ja heille maksettiin matkarahat. Mutta kilpailupäivän aamuna he matkustivatkin takaisin sen kummempia puhumatta. ”Määrätyltä’ taholta heitä oli todennäköisesti informoitu siihen, että kisat saivat poliittisen luonteen. Menettelyä on pidettävä petoksena, koska he olivat aiheuttaneet suuret kustannukset, joista selviäminen vei monia vuosia.”\nSuomen Urheiluliitto yritti usean vuoden ajan selvittää asiaa aluksi lähetystön kanssa ja myöhemmin suoraan Tšekkoslovakian yleisurheiluliiton kanssa. Selvyyttä ei näyttänyt tulevan. VU:n näkökulmasta SUL ei myöskään paneutunut tšekkoslovakialaisten kovisteluun riittävän pontevasti.\nIkävän tapahtuman selvittely-yritykset näyttivät raukeavan. Alkukesällä 1961 Tšekkoslovakian yleisurheiluliitto kuitenkin ehdotti, että heidän 12-miehinen Moskovan matkustava joukkueensa saapuisi heinäkuun lopussa VU:n järjestämiin kilpailuihin. Tšekkoslovakialaiset maksaisivat matkansa Moskovasta Helsinkiin, minkä jälkeen VU:n vastuulla olisi ylöspito ja paluumatka Prahaan. VU ei halunnut kustantaa matkaa, joka oli jo kertaalleen maksettu. Seura yritti kuitenkin neuvotella tšekkoslovakialaisten kanssa, vaikka kilpailujen järjestäminen nopealla aikataululla näytti mahdottomalta.\n”Todettiin, jälleen kuinka valtiojohtoinen urheilu ei tajua vapaaehtoisuuden pohjalla toimivan vaikeuksia. Eihän meillä täällä voida noin vain nappia painamalla järjestää kilpailuja, ei ainakaan kannattavia kansainvälisiä. Heinäkuu on kaikin puolin sopimaton, kansa on kesälomilla, ja mökeillään, ei heitä saa kentälle. Lisäksi meillä ei ollut tiedossa millaisia miehiä heidän joukkueessaan oli, tšekkien taso oli viime vuosina tuntuvasti laskenut. Jotta yleisö edes vähän innostuisi, täytyisi tšekkien lisäksi hankkia nimekkäitä urheilijoita eri maista, eikä se käy päinsä enää keskellä vilkasta kilpailukautta, jolloin jokaisella on jo sovittu ohjelmansa.\nKoska kuitenkin nyt olisi ainoa tilaisuus saada edes pieni korvaus tšekkien taholta, tartuttiin tarjoukseen. Laineen ehdotuksesta päätettiin neuvottelujen pohjaksi ottaa se, että tšekit maksaisivat myös kotimatkansa. Laine, joka jutun vuoksi oli ollut ’tulessa’ jo monta vuotta, sai valtuudet ajaa asiaa. Tšekit eivät kuitenkaan suostuneet maksamaan kotimatkaa Helsingistä eikä tiedusteluumme joukkueen kokoonpanosta ja mahdollisista kilpailupäivistä tullut vastausta lainkaan. Tähän päättyi lopullisesti tämä ’kirjeottelu’, joka ei meitä vieläkään oikein naurata, koska rahallinen isku tuntuu vieläkin, ja koska emme mielestämme saaneet SUL:lta sitä tukea, mitä siltä oli oikeus pyytää.”\nKirpeä kommentti on peräisin vuodelta 1968 ilmestyneestä VU:n 50-vuotishistoriikistä. Puolalaisten kanssa kilpailuyhteistyö sujui sen sijaan vaikeuksitta. VU:n järjestämissä kisoissa nähtiin vuosina 1957 ja 1958 muun muassa keihäänheittäjien eliittiin 1950–1960-luvuilla luvulla kuulunut Janusz Sidło.\nLähde: VU:n 50-vuotishistoriikki


Haikea lähtö - Minna Kauppi vaihtoi Lahden Suunnistajiin | Urheilu | Etelä-Suomen Sanomat\nHaikea lähtö - Minna Kauppi vaihtoi Lahden Suunnistajiin\n13.11.2014 18:28 | Päivitetty 7.1.2020 17:07\nKoko ikänsä Asikkalan Raikkaassa ollut suunnistustähti Minna Kauppi vaihtoi seuraa Lahden Suunnistajat-37:ään. Päätös oli vaikea, mutta samalla helppo ja johdonmukainen.\n- Asun Lahdessa ja täällä on paljon lupaavia nuoria, joiden kanssa on hieno päästä tekemään yhdessä töitä. Raikas on oma seurani, joka on tukenut ja auttanut minua valtavasti koko uran ajan. Sieltä oli haikea lähteä, mutta melkein kaikki tutut suunnistajat ovat jättäneet seuran, ja haluan yhä kilpailla, Kauppi perustelee päätöstään.\nLS-37:ssä Kauppi pääsee auttamaan nuoria lupauksia Lotta Kirvesmiestä ja Claudia Kantolaa eteenpäin. Kun hyvä ystävä, kokenut Paimion Rastin Annamaria Väli-Klemeläkin, vaihtoi Lahden Suunnistajiin, oli ratkaisu lopulta helppo tehdä.\n- Olen innoissani tästä haasteesta. Yritän auttaa nuoria ja olla heille esimerkkinä siitä, mitä maailman huipulle pääseminen vaatii. Saamme kasaan hyvän viestijoukkueen ja Venlojen viestissäkin voimme yllättää monet, Kauppi uskoo.\nViime kauden akillesjännevaivojen kanssa kamppailut Kauppi pohti pieleen menneiden MM-kisojen jälkeen jopa uran lopettamista, mutta nyt hän on taas täynnä intoa.\n- Loppuvuosi täytyy ottaa rauhallisesti. Jos kaikki sujuu hyvin, niin tähtäin on ensi vuoden MM-kisoissa Skotlannissa. Siellä on myös tarkoitus menestyä, Kauppi vakuuttaa.


Nainen, joka vei Espanjan oikeuteen | Maailman Kuvalehti\nRosalind Williamsin mielestä kaikkien kansalaisten tulisi ymmärtää, että omia oikeuksia voi ja pitää puolustaa.\nMadridilainen valokuvakuraattori Rosalind Williams taisteli yli vuosikymmenen etnistä profilointia vastaan. Hänen sinnikkyydellään on vaikutusta myös Suomessa.\nTeksti: Kati PietarinenKuva: Laura Böök Julkaistu: 03.04.2018\nTavallisesti perhe olisi ajanut matkan autolla, mutta se oli juuri korjattavana. Siksi 6. joulukuuta vuonna 1992 Rosalind Williams matkusti miehensä ja 18-vuotiaan poikansa kanssa Madridista pieneen pohjoisespanjalaiseen Valladolidin teollisuuskaupunkiin junalla. Miehen sukulaiset olivat kutsuneet Williamsin perheineen kyläilemään. Kuudes joulukuuta on Espanjassa lomapäivä, jolloin juhlitaan vuonna 1978 hyväksyttyä diktatuurin jälkeistä uutta perustuslakia, demokraattisen Espanjan perustaa.\nWilliams nousi eri ovesta kuin miehensä ja poikansa, jotka hakivat perheen matkatavaroita. Välittömästi hänen astuttua laiturille siviiliasuinen kohtelias mies näytti virkamerkkinsä ja pyysi Willamsilta henkilöpapereita.\nWilliams katsoi ympärilleen ja näki, ettei ketään muuta pysäytetä.\nPerässä tuleva Williamsin aviomies kysyi poliisilta, mikä ongelma oli. Pysäytitkö hänet sen takia, että hän on musta? hän tivasi. Poliisi vastasi etsivänsä Williamsin näköisiä, koska heistä moni on laittomasti maassa. Hän lisäsi noudattavansa sisäministeriön ohjetta, jossa neuvottiin tarkastamaan erityisesti värillisiä. Lopulta Williams lähti miehen kanssa toimistoon, jossa hän näytti henkilöpaperinsa ja kirjasi poliisimiehen numeron.\nYöllä Williams ei saanut nukuttua. Vihaisuutta enemmän hereillä piti hämmennys. Tällaista ei ollut koskaan käynyt hänelle aiemmin. Williams oli tuolloin ollut Espanjan kansalainen yli parinkymmenen vuoden ajan.\n"Yhtenä päivänä isä oli parturissa, kun miesjoukko tunkeutui sisään ja hakkasi hänet."\n"Synnyin Louisianassa, mutta jouduimme lähtemään. Isäni oli lääkäri. Hän oli mukana pystyttämässä kätilöopistoa maaseutupaikkakunnalle, mutta häntä syrjittiin ja uhkailtiin. Yhtenä päivänä isä oli parturissa, kun miesjoukko tunkeutui sisään ja hakkasi hänet", 74-vuotias Williams kertoo. Hän puhuu lankapuhelimeen remontin keskellä olevasta kodistaan Madridista. Aksentti on vahvasti yhdysvaltalainen, puhe selkeää ja sujuvaa.\n"Sanon usein, että onneksi hänet hakattiin, koska sain kasvaa San Fransiscossa. Isästä tuli kaupungin ensimmäinen musta lääkäri. San Fransisco oli uskomaton paikka kasvaa: liberaali kaupunki, jossa oli julkista taidekasvatusta jo 50-luvulla."\nWilliams ja hänen sisaruksensa kävivät lasten valokuvakeskuksessa, joka sytytti Williamsissa innostuksen taiteeseen.\n"Elämäni on ollut vaihtelevaa, kirjavaa ja kiinnostavaa. Nuorena halusin olla taiteilija ja opiskella Berkleyn yliopistolla. Hain ja pääsin sisään, mutta se oli siihen aikaan 60-luvulla poliittisen aktivismin polttopiste, eivätkä vanhempani päästäneet minua. Päädyin paikalliseen yliopistoon opiskelemaan espanjalaista kirjallisuutta ja sivuaineena taidetta."\nOpintojen välillä hän työskenteli pari vuotta New Yorkissa YK:n päämajassa oppaana. Vaihto-opiskelijana Madridissa Williams tapasi tulevan puolisonsa, monialaisen taiteilijan ja vallassa olleen diktaattori Fransisco Francon aktiivisen vastustajan.\n"Minusta ei tullut taiteilijaa, mutta menin taiteilijan kanssa naimisiin", Williams toteaa.\nPariskunta perusti Madridiin vaihtoehtoisen taidegallerian, jota Williams alkoi kuratoida. Hän sai myös muilta pyyntöjä järjestää näyttelyitä. Siitä alkoi yli kolme vuosikymmentä kestänyt ura valokuvakuraattorina, jota seitsemänkymppinen Williams jatkaa edelleen.\n"Tajusin nauttivani siitä todella. Kuratoin yksilö- ja ryhmänäyttelyitä. Kiinnostuin erityisesti sotakuvauksesta."\nVuoteen 1992 mennessä Williams oli seurannut, miten Espanja oli siirtynyt rauhanomaisesti diktatuurista demokratiaan.\n"Espanjasta oli tullut EU:n jäsenvaltio, maalla oli moderni perustuslaki. Siksi tämä kohtelu tuntui niin typerältä. Kun asiaa ajatteli, kokemus oli odottamaton ja nöyryyttävä, sellaista ei pitäisi tapahtua. En ole mielenosoituksissa käyvää tyyppiä, mutta kyse oli periaatteesta."\nJuna-aseman episodia seuraavana päivänä Willams meni tekemään valitusta paikalliselle poliisijohdolle ja antoi toimittajalle haastattelun aiheesta. Valitusta ei ensin haluttu kirjata, ja se hylättiin pian. Madridiin palattuaan Williams sai kuulla sisäasianministeriön ohjeistaneen tarkistamaan erityisesti ei-valkoisia, ja teki valituksen siitä sisäministeriölle. Hän kuvaili ohjetta valituksessa espanjalaisten ja eurooppalaisten syrjintälainsäädännön vastaiseksi. Ministeriö hylkäsi valituksen, joten Williams valitti hallinto-oikeuteen. Hallinto-oikeus hylkäsi valituksen sillä perusteella, että poliisilla on oikeus pyytää henkilöpapereita ulkomaalaisilta. "Mustaan rotuun" kuuluvana Williams oli todennäköisemmin ulkomaalainen.\nWilliams vei tapauksen perustuslakituomioistuimeen, joka hylkäsi valituksen. Sen mukaan henkilön etnisyyttä voitiin pitää osoituksena tämän todennäköisestä ulkomaalaisuudesta.\nVuosi oli jo 2001. Rosalind Williams ja hänen miehensä olivat maksaneet yhdeksän vuotta kestäneen oikeudenkäynnin kulut omista tuloistaan. Williams olisi voinut vielä valittaa Euroopan ihmisoikeustuomioistuimeen, mutta masentui oikeuden päätöksestä ja myöhästyi valitusajasta.\nVaihtoehdoksi jäi enää YK:n ihmisoikeuskomitea. Se on merkittävä elin, mutta toisin kuin tuomioistuimet, sen päätökset eivät ole oikeudellisesti sitovia.\nEU:n perusoikeusvirasto julkaisi vuonna 2011 oppaan siitä, miten etnistä profilointia tulisi poliisitoiminnassa välttää.\nTalvisesta aamusta Valladolidissa oli kulunut yli 16 vuotta, kun YK:n ihmisoikeuskomitea kesällä 2009 totesi poliisin syrjineen Williamsia. Tapauksessa oli sen mukaan rikottu YK:n kansalais- ja poliittisia oikeuksia suojelevaa ihmisoikeussopimusta. Komitea suositti Espanjaa muuttamaan lainsäädäntöään, osoittamaan Williamsille anteeksipyynnön ja korvauksia sekä varmistamaan tekevänsä kaikkensa, etteivät vastaavat tapaukset toistu.\n"Minulle soitettiin New Yorkista. Se oli todella merkittävä läpimurto. Olin innostunut ja onnellinen", Williams muistelee.\nHallitus ei silti taipunut: anteeksipyyntöä ei ole kahdeksassa vuodessa kuulunut, eivätkä Espanjan lait ole muuttuneet.\n"Ulkoministeri kutsui minut tapaamaan häntä ja pyysi anteeksi, mutta hän ei tehnyt sitä julkisesti. Sisäministeri pyysi minua käymään ja kysyi, mitä mielestäni pitäisi tehdä. Sanoin, että täyttää ihmisoikeuskomitean pyynnöt. En koskaan saanut korvauksia."\nPäätöksellä oli silti vaikutusta, epäsuorasti myös Suomeen. EU:n perusoikeusvirasto julkaisi vuonna 2011 oppaan siitä, miten etnistä profilointia tulisi poliisitoiminnassa välttää. Julkaisussa Rosalind Williamsin tapauksessa tehty päätös esiteltiin erittäin tärkeänä.\nVuonna 2014 Suomessa ryhdyttiin muuttamaan ulkomaalaislakia: siihen kirjattiin ensimmäistä kertaa etnisen profiloinnin kielto. Asiaa perusteltiin hallituksen esityksessä epäselvällä viittauksella, jossa lienee kyse ihmisoikeuskomitean linjauksesta Williamsin tapauksessa.\nUlkomaalaislakiin päätynyt kielto määriteltiin lähes sanalleen samalla tavalla kuin perusoikeusviraston julkaisussa: kun poliisi suorittaa ulkomaalaisvalvontaa löytääkseen maassa ilman papereita oleskelevia, valvontatoimenpide ei saa perustua pelkästään tai ratkaisevassa määrin henkilön todelliseen tai oletettuun etniseen alkuperään.\nRatkaisevaa etnisyys on silloin, jos henkilöä ei olisi pysäytetty, jos hän ei olisi kuulunut kyseiseen ryhmään. Sellainen pysäytys on kielletty.\n"Kaikkialla maailmassa koulujen tulisi opettaa tuntemaan omat oikeudet. Tavallisen kansalaisen pitää tietää, että omia oikeuksiaan voi ja pitää puolustaa."\nSilti etnisyyteen perustuvia pysäytyksiä tapahtuu, niin Espanjassa, Suomessa kuin muuallakin Euroopassa.\nWilliamskin kohtasi saman tilanteen toiste - kotimatkalla oikeustapaustaan koskevasta keskustelutilaisuudesta New Yorkista.\n"Olin Madridin lentokentällä matkalla ulos. Poliisi pysäytti ja otti passini eikä kysynyt keneltäkään muulta. Mieheni sanoi, että minun olisi pitänyt kertoa, että tulen juuri tätä samaa ilmiötä käsittelevästä tilaisuudesta. Mutta pysyin täysin hiljaa, koska minulla ei ollut halua joutua kiinniotetuksi lentokentällä", Williams sanoo.\n"Jos olisin tehnyt valituksen, se olisi ollut taas todella kallista. En missään tapauksessa halunnut aloittaa kaikkea alusta."\nOmien oikeuksien vaatiminen on raskasta ja vaatii tukea. Rankkuudesta huolimatta Williams kannustaa ihmisiä taistelemaan oikeuksistaan.\nItse hän jaksoi aviomiehensä tuen ja persoonallisuutensa ansiosta.\n"En ole aktivisti tai mielenosoituksissa käyvää tyyppiä, enkä ole kansankiihottaja. Mutta olen todella, todella sinnikäs."\nRosalind Williams puhuu 5.4. etnistä profilointia Suomessa selvittäneen Pysäytetyt-tutkimushankkeen loppuseminaarissa Hanasaaren kulttuurikeskuksessa Helsingissä.


Basware kasvatti myyntiä - Digitoday - Ilta-Sanomat\nBasware tähyilee ostettavia yrityksiä\nIlkka Sihvo aikoo nostaa Baswaren verkkolaskujen johtavaksi toimittajaksi.\nJulkaistu: 14.10.2010 16:40\nYritysten halu automatisoida laskujen käsittelyä hyödyttää ohjelmistoyhtiö Baswarea. Yhtiön automatisointipalvelut kasvattivat myyntiä alkusyksynä yli 50 prosenttia. Yhtiö aikoo kasvaa verkkolaskujen johtavaksi toimittajaksi maailmalla.\nLaskutusohjelmia tarjoava Basware aikoo panostaa vahvasti automatisointipalveluihin loppuvuonna. Yritys tähyilee ostettavaksi kiinnostavia yrityksiä, joilla täydentää palvelutarjontaa. Henkilöstöä yhtiö aikoo paikata lisää. Työntekijämäärä kasvaa erityisesti Intiassa, jonne yhtiö aikoo siirtää lisää toimintoja. Lisäinvestointeja Basware aikoo tehdä vuoden viimeisellä neljänneksellä. Panostuksista huolimatta Basware pitää liikevaihtoa ja tulosta koskevat ennusteensa ennallaan: liikevaihto kehittyy positiivisesti ja liikevoitto on 10–15 prosenttia liikevaihdosta. Heinä–syyskuun raportoitujen tuloslukujen valossa Baswaren alkusyksy sujui edellisvuotta heikommin. Tulos ennen veroja laski 3,4 miljoonaan euroon, kun vuotta aiemmin tulosta kertyi 3,9 miljoonaa euroa. Vertailukauden tulosta pönkitti 1,9 miljoonan euron tuloutus Baswaren historian suurimmista kaupoista. Baswaren liikevaihto kasvoi runsaat seitsemän prosenttia 23,2 miljoonaan euroon. Vahvimmin kasvoivat automatisointipalvelut, kasvua oli lähes 57 prosenttia. – Tilanteemme näyttää tässä vaiheessa hyvältä koko vuoden tavoitteen saavuttamiseksi. Uskomme jatkavamme liiketoimintamme vakaata kasvua myös vuoden viimeisellä neljänneksellä, toimitusjohtaja Ilkka Sihvo kommentoi osavuosikatsauksessa.\nOstoksilla käynyt Kotipizza kohosi, UPM toipui eilisestä\nBasware vähentää jopa 130 työntekijää\nTalouden synkkä aamu: 3 tulosvaroitusta ja yhteensä 340 ihmisen lisävähennykset\nKoneen osake käy kaupaksi pörssissä Näytä lisää


Lahden kaupungin vuosikertomus 2016 - Sivistystoimiala\nEtusivu\t> Sivistystoimiala\nSivistystoimiala vastaa opetus-, kasvatus-, liikunta- ja kulttuuripalvelujen järjestämisestä sekä sivistyspalveluiden seudullisesta kehittämisestä. Sivistystoimialalla huolehditaan nuorten yhteiskuntatakuun toteutumisesta sekä kulttuurin ja liikunnan hyvinvointivaikutusten kehittämisestä.\nToimialalla keskeistä on uudenlaisten toimintatapojen, palvelumallien, tilaratkaisujen ja tuottavuuden kehittäminen. Osallistutaan myös kaupunkitason palvelutuotannon uudistamiseen.\nSivistystoimialan palvelujen käyttäjiä ja erilaisia asiakaskohtaamisia on vuosittain reilusti yli 3,7 miljoonaa. Toimipisteitä on 150 ja henkilöstöä yli 2 600. Toiminta perustuu kolmeen vastuualueeseen: Lasten ja nuorten kasvu, Osaaminen ja tieto, Liikunta ja kulttuuri.\nPoimintoja vuodesta 2016, toimialajohtaja Tiina Granqvist\n"Kun uusi Lahden kaupunki aloitti, sivistystoimialan palvelujen perusasiat olivat kunnossa. Ensimmäisenä yhteisenä toimintavuotena hiottiin vielä palvelujen yksityiskohtia. Lahden ja Nastolan yhdistyminen oli suurelta osin juuri sivistystoimien yhdistymistä.\nVuoden suuri yllätys oli sote-uudistuksen etenemisen nopeutuminen takkuisesta liikkeelle lähdöstä huolimatta. Vasta vuoden loppupuolella huomio kääntyi myös jäljelle jäävään "tulevaisuuden kuntaan", "sivistyskuntaan". Esille nostettuja teemoja ovat hyvinvointi, osallisuus ja elinvoima. Nämä eivät suinkaan ole uusia asioita kunnan toiminnassa, mutta luotsaavat katseet kunnissa tehtävän työn merkittävyyteen jatkossakin. Sivistystoimen palvelut tulevat olemaan kunnallisten palveluiden keskiössä."\nLasten ja nuorten kasvun vastuualueen organisaatiota uudistettiin aluemallilla. Uudistuksen tavoitteena on parantaa palveluiden laatua sekä entisestään tiivistää varhaiskasvatus-, perusopetus- ja nuorisopalveluiden yhteistyötä.\nKannaksen lukiosta valmistui ensimmäiset kansainvälisen englanninkielisen ylioppilastutkinnon eli IB-tutkinnon suorittaneet opiskelijat.\nYrittäjien ja nuorisopalveluiden ’Matkalla duuniin’ -yhteishanke nuorten työllistämiseksi sai osakseen valtakunnallista huomiota.\nLahden kaupunginteatteri, -orkesteri ja -museo valikoituivat 135 hakijasta 55 valitun mukaan Suomen Kulttuurirahaston rahoittamaan Taidetestaajat-hankkeeseen. Sen myötä kaikki Suomen kasiluokkalaiset pääsevät vierailuille taidelaitoksiin vuosina 2017-2018.\nLiikuntapalveluissa vietettiin kiireistä vuotta MM2017-kisarakentamisen merkeissä. Myös hartaasti odotettu Lahden uimahallin remontti valmistui, ja uimahalli saatiin käyttöön.\nUudistuksilla ja investoinneilla kasvuun\nLasten ja nuorten kasvun vastuualue\nOsaamisen ja tiedon vastuualue\nLiikunnan ja kulttuurin vastuualue\nKaupunginteatterin ja Sinfonia Lahden vuosi


Helsingissä vieraileva EU-komission tuleva puheenjohtaja Ursula von der Leyen odottaa Britanniankin nimeävän EU-komissaarin – Hämeen Sanomat\n24.10.2019 12:49 Katja Ihatsu\nEU-komission puheenjohtajana aloittava Ursula von der Leyen (oik.) keskustelee torstaina Helsingissä EU-asioista pääministeri Antti Rinteen kanssa. Kuva: STEPHANIE LECOCQ\nEU-maat ovat kallistumassa brexit-lykkäyksen kannalle, sanoi pääministeri Antti Rinne torstaina Helsingissä.\nRinne piti tiedotustilaisuuden yhdessä EU-komission puheenjohtajana ensi viikolla aloittavan Ursula von der Leyenin kanssa. Suomi toimii vuoden loppuun EU-puheenjohtajamaana, ja von der Leyen kävi Rinteen kanssa läpi ajankohtaisia EU-asioista ja komission tulevaa ohjelmaa.\n– En ole ollut suoraan yhteydessä (Eurooppa-neuvoston puheenjohtaja) Donald Tuskiin, mutta tiedän että suuri enemmistö EU-maista, kaikki, antavat Britannialle lisäaikaa. Prosessista pitää vielä keskustella, jotta olemme varmoja olevamme asiasta samaa mieltä, Rinne sanoi.\nBritannian alahuone hylkäsi tiistaina esityksen hyväksymänsä brexitsopimuksen pikakäsittelystä. Siksi Britannian EU-ero ei toteudu nykyiseen takarajaan 31. lokakuuta mennessä.\n– Lykkäyksen pituus on vielä epävarma. Mutta jos Britannia on EU-jäsen 1. marraskuuta, pyydän myös heitä nimittämään EU-komissaarin, von der Leyen sanoi.\nToisin kuin muut EU-maat, Britannia ei esittänyt itselleen komissaaria, koska toivoi EU-eron olevan selvä lokakuun loppuun mennessä.\nSaksalainen Ursula von der Leyen aloittaa EU-komission puheenjohtajana ensi viikolla 1. marraskuuta. Hän korvaa väistyvän puheenjohtajan, luxemburgilaisen Jean-Claude Junckerin.\nEU-parlamentti äänesti viime heinäkuussa von der Leyenin valinnan puolesta täpärästi äänin 383–327. Hän tarvitsi vähintään 374 ääntä.\nHuolimatta 14 vuoden ministeriurastaan von der Leyen ei ole saksalaisten suuressa suosiossa, ja hänen valintansa EU-komission puheenjohtajaehdokkaaksi herätti närää kotimaassa.\nVon der Leyen, 61, on lääketieteen tohtori, seitsemän lapsen äiti ja Saksan ensimmäinen puolustusministerinä toiminut nainen. Hänä pidettiin pitkään liittolaisensa Saksan liittokansleri Angela Merkelin vahvimpana seuraajaehdokkaana.\nEU:ssa von der Leyen edustaa keskustaoikeistolaista EPP:tä.\nAsiasanatAntti Rinne brexit EU eu-komissio Ursula von der Leyen


Poliittinen valuutta • Kansan Tahto\nKansallisvaltion eräästä leimallisesta piirteestä, omasta valuutasta, luovuttiin Suomessa lopullisesti kaksitoista vuotta sitten vuonna 2002 kun eurot tulivat käyttöön. Itse olen elänyt suunnilleen yhtä kauan euro- ja markka-aikaa.\nOlen eurokriittinen vaikka en haikailekaan varsinaisesti markan perään. Pidän eurovaluuttaa monella tavalla toimimattomana ja Euroopan keskuspankin (EKP) politiikkaa epäonnistuneena.\nEuro on ennen kaikkea poliittinen valuutta. Sen avulla haluttiin syventää EU-maiden integraatiota ja sisämarkkinoita. Taustalla oli myös halu suojata valuuttakursseja heilahteluilta ja luoda dollarille kilpailija.\nEuron perimmäinen ongelma on se, että se on valuutta ilman valtiota. Euron luominen irrotti rahapolitiikan muusta talouspolitiikasta kun rahapolitiikka siirtyi Euroopan keskuspankin hoidettavaksi ja finanssipolitiikan hoito jäi edelleen valtioiden kontolle.\nNäin heikennettiin valtioiden talouspoliittista liikkumavaraa. Esimerkiksi Suomen 1990-luvun lamasta osaltaan nostanut valuutan devalvoiminen ei ole euroaikana mahdollista.\nSuuri rakenteellinen ongelma on myös euromaiden erilaisuus. Hyvin erilaisia talouksia on laitettu saman rahapolitiikan alle, vaikka esimerkiksi Espanjalle ja Saksalle toimisi erilainen rahapolitiikka. Eurovaluutta onkin tällä hetkellä liian vahva euromaiden enemmistölle.\nValtava ongelma on myös Euroopan keskuspankin harjoittama politiikka. EKP keskittyy ainoastaan hintavakauteen eli inflaation torjuntaan unohtaen tyystin työllisyyden ja hyvinvoinnin edistämisen.\nEsimerkiksi USA:ssa keskuspankki FED tavoittelee hintavakauden lisäksi hyvää työllisyyttä. EKP ei myöskään harjoita ns. setelirahoitusta eli rahan määrän lisäämistä, vaikka sen avulla saataisiin vauhditettua talouden pyöriä. Atlantin toisella puolella FED:in setelikoneet sen sijaan pyörivät.\nEKP ei myöskään rahoita suoraan lainaa tarvitsevia jäsenvaltioita vaan kierrättää rahat yksityisten pankkien kautta, jotka käärivät rahoista korot päältä.\nHyvääkin euro on tuonut. Korot ovat olleet alhaalla ja valuutta vakaata. Yhteisvaluutta on helpottanut matkustelua ja kauppaa. Pitkittyneessä eurokriisissä alkaa kuitenkin tuntua siltä, että valuutan ongelmat ovat sen etuja suuremmat.\nUudistamalla EKP:n toimintaa; asettamalla työllisyyden hoito keskuspankin keskeiseksi tehtäväksi sekä mahdollistamalla setelirahoituksen ja valtioiden suoran lainoituksen voitaisiin monia valuutan ongelmia helpottaa ja saada taas Euroopan talouden pyörät pyörimään. Esteenä on Euroopan johtajien yksisilmäisyys, jossa poliittisista syistä kielletään uudistusten mahdollisuus ja nähdään julkisen sektorin leikkaaminen ainoana kriisinhoitokeinona.\nEurovaluutan ongelmien esiin nostaminen ja EKP:n muuttamisen vaatiminen onkin kevään eurovaaleissa eurooppalaisen vasemmiston tärkeä tehtävä. Isoista rakenteellisista ongelmista on uskallettava puhua ja Eurooppaa kurjistava kriisinhoitopolitiikka on kyseenalaistettava.\nMieleeni kuitenkin hiipii karmea epäily: Mitä jos euron ongelmat ovatkin niin suuria, ettei valuuttaa voi lopulta korjata toimivaksi? Vaatiiko euro säilyäkseen ympärilleen liittovaltion?\nEuron kaatuminen aiheuttaisi kauhean talouslaman, mutta aiheuttaako euron säilyttäminen myös pitkittyvän laman? Jos potilasta ei voi pelastaa leikkauksella, kumpi on pahempi, äkkikuolema vai pitkä kärsimys?\nIsoja kysymyksiä, joihin ehkä kenelläkään ei ole lopullisia vastauksia.\nKirjoittaja on oululainen vasemmistoliiton puoluevaltuuston puheenjohtaja ja eurovaaliehdokas.


Asfaltin perustus – Talot Suomessa\nOmakotitalo Tähti: Asfaltin pohjatyöt. Hinta-arvio piharemontin budjetoinnin avuksi. Laskurilla saatte alustavan hinta- arvion omakotitalon, vapaa-ajan asunnon tai taloyhtiön piha-alueiden ja väylien. Paljonko toi itse asfaltti maksaa jos perustus töitä ei lasketa mukaan? Onistuisiko laittaa laakasiilon pohjaan.\nPahimmillaan esimerkiksi asfaltti repeää tai ratkeaa, sanoo.\nHuono perustus voi vaikuttaa myös päällystysurakan, esimerkiksi asfaltointityön. NCC:n pohjatyöryhmä ehti viimein tasoittamaan meidän ja muutaman naapurin pihan. Käytännössä työmiehet sirottelivat. Johtopäätöksenä talon piha-alue ja perustukset määräävät suuresti talon kestä-. Sivukaltevuus Viettokaltevuus ajorata. Asfaltti ja asfaltointi kokemuksella ja sopivalla kalustolla ja asfalttilaadulla. Esimerkiksi perustusten rakennepaksuuden on oltava kohteen käyttötarkoitukseen.\nMietimme pitkään asfalttia tai laattaa tai asfalttia autokatoksen alle ja.\nTalo on "muuttovalmis", mutta itse siihen piti hoitaa perustukset, maatyöt. Tulevan roskakatoksen pohjan päätin sittenkin pinnoittaa asfaltilla. Tähän sisältyi vanhan asfaltin ja pintamaan poistaminen, uudet murskeet ja. Löydät meiltä tarvitsemasi päällystysratkaisun, olipa päällystettävä kohde millainen hyvänsä.\nPanostamme siihen, että asfaltti kestää pitkään ja valittu materiaali. Puuttuu: perustus Kosteudenhallinta. Jos perustusten alle maapohjan kantavuus edellyttää kapillaarisesti vettä. Pihan päällysteenä asfaltti kestää kulutusta ja näyttää siistiltä. Asfaltin perustus joudutaan välillä miettimään tarkasti, sillä toisinaan saviaines ei kestä. Asfalttiryhmä ei rakenna tien perustusta.\nTyökohde odottaa valmiiksi jyrsittynä ja murskeella tasattuna. Me vain levitämme asfaltin, vedämme pintaa. Rakennuksen pohja ja perustus muodostavat alustan, johon koko rakennus rakennetaan. Parhaitenkaan rakennettu talo ei kestä ilman huolellisesti.\nKuus oli tiukasti valvonut rakennustöitä ja vähentänyt asfaltin käytön aivan minimiin sillä seurauksella että vain perustus ja ensimmäiset tiilikerrokset oli. Pitävä perustus lisää rakennuksen käyttöikää. Kangaskattoinen teräshalli oli perustettu asfaltin päälle pilareiden pohjalevyjen.\nMaaperän jäätymisestä ja sulamisesta voi aiheutua perustusten epätasaisia. Ruuviperustuksen poraaminen on mahdollista myös asfaltin läpi tai. Pienempien ja keskikokoisten hallien perustukseksi riittää useimmiten asfaltti, jonka päälle asennamme suoraan teräsrakenteen ankkurit. Koneella kierrettäessä asennus on mahdollista myös kiviseen maahan ja asfaltin läpi. Ruuviperustus soveltuu myös uudelleenkäytettäväksi, sillä perustus on.\nHannu Aapa Asfalttimiehet Oy:stä kertoo asfaltointitöiden vielä luontuvan pakkasten tultuakin, mutta perustustöitä ei voida tehdä enää maan. Rakennusten perustusten kuivaus Kuvat. Salaojitukset perustusten alapinnan alapuolelle. Asfaltti on kestävä ja helppohoitoinen päällyste erityisesti ajotiellä ja autotallin edustalla.\nAsfaltin kohdalla ongelmallista on sen vaatima järeä. Katokset eivät vaadi erillistä perustusta, vaan ne voidaan pystyttää suoraan asfaltin. Pikkuraksaaja testaa uutta asfalttia innoissaan: Meillä siis asfaltoitiin. Perustukset Varma- perustus Oy.\nPihan asfaltointi pirkanmaa


Nettipelien vapauttajille tappio europarlamentissa : Pokeriuutiskeskustelua | Pokeritieto\njokeri » 11.2.2009 23:45:00 Euroopan parlamentin sisämarkkina- ja kuluttajansuojavaliokunta äänesti keskiviikkona Brysselissä online-rahapelejä käsittelevästä mietinnöstä, jonka mukaan nettirahapelitoimintaa ei vapauteta EU:ssa, vaan jäsenvaltiot saavat edelleen pitää pelimonopolinsa. Peli ei kuitenkaan ole vielä loppuun pelattu. Sisämarkkinavaliokunnan varapuheenjohtaja Eija-Riitta Korhola (kok.) on toiminut keskusta-oikeistolaisen EPP-ED- ryhmän esittelijänä asiassa. Hän sanoo olevansa erittäin tyytyväinen äänestystulokseen, jonka hän katsoo Suomen kannalta loistavaksi.\n- Tulos on Suomelle merkittävä, sillä sen alkuasetelma haastoi jälleen kerran kansallisen oikeuden päättää rahapelipolitiikasta, Korhola sanoo.\n- Nyt sopiva sauma käytäntöjen muuttamiseen nähtiin online-pelaamisen haastamisena vedoten netin kontrolloimisen hankaluuteen. Sen avulla olisi vähitellen pyritty koko rahapelimarkkinoiden Euroopan laajuiseen vapauttamiseen, Korhola sanoo.\n- Rahapeleihin liittyy paljon riskejä; sosiaalisia ongelmia ja rikollisuutta. Yksikään viranomainen ei pystyisi kontrolloimaan internetissä tapahtuvaa pelaamista koko Euroopan laajuisesti. Useat tutkimukset myös osoittavat internetin moninkertaistavan rahapelien riskit, Korhola sanoo.\n- Riskien ja ongelmien tähden rahapelaamista ei voida mielestäni käsitellä kuin mitä tahansa liiketoimintaa. Siksipä markkinoiden vapauttaminen juuri riskialttiimmasta päästä olisi suorastaan typerää, hän jatkaa.\n- Mitä todennäköisimmin sama ryhmä myös toimittaa täysistuntoon vaihtoehtoisen mietinnön, jolla nyt hyväksytty yritetään kaataa, Korhola arvioi.\nähäkutti » 12.2.2009 0:24:31 Kiitti tosta uutisesta jokeri. Ilmeisesti kokoomuksenkin äänestäminen pitää lopettaa. Olisi kiinnostavaa nähdä se lista niistä todellisista liberaaleista. Alkaa muuten puolueet loppumaan kesken. Vai meneeköhän se kahtiajako tossa asiassa maittain? Onko puoluekuri vaihtunut "maakuriin"? Saisikohan eurovaaleista edes yhden liberaalin suomalaisen ehdokkaan läpi jotenkin? Taidan mennä huomenna kuuntelemaan rkp:n kannan asiaan. Niillä on naapurifoorumin uutisten mukaan joku rahapelipaneeli 5ltä.\nvoodoo people » 12.2.2009 0:43:28 Siis mistä tässä on nyt äänestetty? Monopolien hajottamisesta vs säilyttämisestä, vai onko tässä nyt äänestetty siitä saavatko Monopolimaat tästä lähtien blokata monopoliensa kanssa kilpailevan internet-liikenteen(Veikkaushan on joutunut kilpailemaan netissä monopoliasemastaan huolimatta)?\nJos kyse on jälkimmäisestä niin eiks me olla kusessa?\nähäkutti » 12.2.2009 1:14:16 Äänestys oli rahapelien vapauttamisesta. Eli maat joissa merkittäviä rahapeliyrityksiä haluais tarjota palveluitaan vapaasti kaikkiin jäsenmaihin yhteisillä EU-säännöillä. Ei siis mitään uutta länsirintamalla. Jonkun verran pelottavaa toi kaikkien suomalaispuolueiden yksimielisyys monopolin suojelemisesta kynsin ja hampain silti on. ähäkutti\nPeoplez » 12.2.2009 8:44:33 ähäkutti kirjoitti:Kiitti tosta uutisesta jokeri. Ilmeisesti kokoomuksenkin äänestäminen pitää lopettaa. Olisi kiinnostavaa nähdä se lista niistä todellisista liberaaleista. Alkaa muuten puolueet loppumaan kesken. Vai meneeköhän se kahtiajako tossa asiassa maittain? Onko puoluekuri vaihtunut "maakuriin"? Saisikohan eurovaaleista edes yhden liberaalin suomalaisen ehdokkaan läpi jotenkin? Taidan mennä huomenna kuuntelemaan rkp:n kannan asiaan. Niillä on naapurifoorumin uutisten mukaan joku rahapelipaneeli 5ltä.\nKokoomushan on sosialistinen puolue, jota ihmiset äänestävät vain sen vuoksi ettei vielä pahempi SDP pääsisi valtaan. Itsekin teen niin. Paska systeemi tämä demokratia. Sekin ois parempi ois jos voisi antaa pelkkiä miinusääniä. Rkp olisi teoriassa liberaalein puolue, mitä nyt haluavat pakottaa kaikki ihmiset opiskelemaan vähemmistökieltä ja kieltää anonyymin nettikirjoittelun, mutta muuten ihan ok. Todellista liberalismia.\nhauturi » 12.2.2009 8:47:41 ähäkutti kirjoitti:Taidan mennä huomenna kuuntelemaan rkp:n kannan asiaan. Niillä on naapurifoorumin uutisten mukaan joku rahapelipaneeli 5ltä.\nDansc » 12.2.2009 12:08:02 Peoplez kirjoitti:Paska systeemi tämä demokratia.\nDemokratia on paska systeemi, koska enemmistö on eri mieltä sinun kanssasi?\nDempsey » 12.2.2009 12:45:04 Suomessa on olemassa valtapuolueita paljon liberaalimpi Liberaalit r.p. http://www.liberaalit.fi/\nPuolueen kannatus on vaan ollut kovin vaatimatonta viime aikoina, ja ilmeisesti jättää eurovaalit väliin. Mutta periaatteessa varmasti fiksuin valinta nettipokerin pelaajille ja muille vapaamielisille.\nTämäkin puolue voisi helposti tehdä "persut", kun saisi kunnon keulakuvan itselleen ja lisää medianäkyvyyttä.\nSmoke » 12.2.2009 13:14:24 kunnon keulakuvan itselleen Voisivat kysyä vaikka vanhaa puheenjohtajaansa Kalle Määttää.\nDharma » 12.2.2009 13:14:37 Dempsey kirjoitti:Suomessa on olemassa valtapuolueita paljon liberaalimpi Liberaalit r.p. http://www.liberaalit.fi/Puolueen kannatus on vaan ollut kovin vaatimatonta viime aikoina, ja ilmeisesti jättää eurovaalit väliin. Mutta periaatteessa varmasti fiksuin valinta nettipokerin pelaajille ja muille vapaamielisille.Tämäkin puolue voisi helposti tehdä "persut", kun saisi kunnon keulakuvan itselleen ja lisää medianäkyvyyttä.\nLiberaaleissa minua ärsyttää tuo "suvaitsevaisuus". Se kun käytännössä tarkoittaa arkipäivän politiikassa kaikenmaailman hippien, seinien sotkijoiden, maahanmuuttajakulttuurien, jne. aktiivista tukemista. Henk. koht. suvaitsen melkein mitä vain, kunhan se tapahtuu omilla mailla, eikä ääni kuulu meille asti. Tätä kutsutaan republikaanisuudeksi.\nRe: Nettipelien vapauttajille tappio europarlamentissa\nakka » 12.2.2009 13:26:22 jokeri kirjoitti:Toinen monelle jäsenmaalle merkittävä, vaikkei juridisesti pätevä argumentti, ovat kulttuuriset perinteet ja rakenteet. Suomessa rahapelitoiminta tuottaa yhteensä noin miljardi euroa vuodessa taiteelle, tieteelle, kulttuurille, nuorisotyölle ja urheilulle.\nJälleen kerran tuttuja perusteluja. Hyvää 'verotulon' lähdettä ei haluta lopettaa oli se vero sitten kuinka epäoikeudenmukainen tahansa. Vähän samalla tapaa kuin järjettömästä ajoneuvoverotuksestakaan ei luovuta.\nMinä ehdottaisin parturipalveluiden ja vaipanmyynnin monopolisointia. Monopolin ylihintaisilla tuotteilla kerätyillä rahoilla voitasiin sitten rakentaa korkeushyppypaikkoja koululaisille ja ostaa pensseleitä maalareille.\nhauturi » 12.2.2009 13:38:43 akka kirjoitti:Hyvää 'verotulon' lähdettä ei haluta lopettaa\nPuhtaan itsekkäistä lähtökohdista täytyy olla tyytyväinen. Sama juttu kuin televisiolupamaksujen kanssa, joskin pienemmässä mittakaavassa.\nDempsey » 12.2.2009 13:48:20 Dharma kirjoitti:Liberaaleissa minua ärsyttää tuo "suvaitsevaisuus". Se kun käytännössä tarkoittaa arkipäivän politiikassa kaikenmaailman hippien, seinien sotkijoiden, maahanmuuttajakulttuurien, jne. aktiivista tukemista.Mitäs pahaa hipeissä on? Enkä kyllä usko, että Liberaalit kovinkaan aktiivisesti mitään "seinien sotkijoita" tukee. Toi maahanmuuttokysymys on ainoa isompi kysymysmerkki mulle, mutta toisaalta aika vaikea panna paremmaksi/pahemmaksi jostain Thorsin linjasta...Henk. koht. suvaitsen melkein mitä vain, kunhan se tapahtuu omilla mailla, eikä ääni kuulu meille asti. Tätä kutsutaan republikaanisuudeksi.\nRepublikaanit eivät ole kovinkaan suvaitsevaisia, ainakaan USA:n republikaanit. Tuntuu, että ainoa mikä niitä kiinnostaa on alhaiset verot ja raamatun opit.\nEli jokainen saa tehdä "omilla maillaan" mitä vaan, kunhan ei harjoita haureutta, epäsiveellisyyttä, homoseksuaalisuutta, abortteja tai muuten eturyhmien vastaista toimintaa, kuten esimerkiksi pelaa nettipokeria... Eli käytännössä kukaan ei saa tehdä omilla maillaan yhtään mitään, paitsi ampua tunkeutujia naamaan. Jos vähän kärjistetään.\nPeoplez » 12.2.2009 13:48:24 Dansc kirjoitti:Peoplez kirjoitti:Paska systeemi tämä demokratia.Demokratia on paska systeemi, koska enemmistö on eri mieltä sinun kanssasi?\nNiin. Mielestäni enemmistöllä ei ole oikeutta kieltää vähemmistöä pelaamasta nettipokeria, tai tallettamasta rahaa nettipokerisaiteille. Tämä on tyranniaa, oli toteuttajana sitten yksi diktaattori tai "enemmistö". Tarvitaan vahva perustuslaki, joka turvaa perusoikeudet, kuten oikeuden pelata omat rahansa. Toinen vaihtoehto olisi järjestelmä, jossa valtaa pitävät filosofikuninkaat. He tietävät kyllä mikä on parasta.\nPeoplez » 12.2.2009 13:52:33 Dempsey kirjoitti:Republikaanit eivät ole kovinkaan suvaitsevaisia, ainakaan USA:n republikaanit. Tuntuu, että ainoa mikä niitä kiinnostaa on alhaiset verot ja raamatun opit.\nUsan kaksipuoluejärjestelmä on johtanut siihen, että puolueissa on porukkaa laidasta laitaan. Viime aikoina ovat kovaa ääntä pitäneet kristillishihhulit ja neokonservatiivit kerta valtaan pääsivät. Mutta siinä ei ole koko puolue. Toivotaan että Republikaanit nousevat uuten kukoistukseen, sitten kun ihmiset tajuavat, ettei Obama ollutkaan messias.


SHARING FOR SUSTAINABILITY – Syklin kouluttajat Eurooppaan oppimaan - SYKLI\nSHARING FOR SUSTAINABILITY – Syklin kouluttajat Eurooppaan oppimaan\n[ tiistai 31.10.2017 ]\nKaksivuotisen ”Sharing for Sustainability – learning environments and methods for adult education” hankkeen tavoitteena on kehittää Syklin koulutusten laatua vahvistamalla kouluttajien ammatillista ja pedagogista osaamista.\nEurooppaan suuntautuvilla ulkomaanjaksoilla tutustutaan kestävän kehityksen koulutuksen ja ympäristökasvatuksen toimijoihin, hyviin käytäntöihin, oppimisympäristöihin ja menetelmiin. Syklin kouluttajat osallistuvat hankkeen kautta koulutuksiin Maltalla ja Hollannissa sekä seuraavat eurooppalaisten organisaatioiden ja kollegoiden työtä job shadowing -jaksoilla Skotlannissa ja Saksassa. Lisäksi he kouluttavat joillakin vierailuillaan. Uutta osaamista levitetään organisaation sisällä pedagogisten työpajojen avulla.\nHanke luo ja vahvistaa Syklin kansainvälistä yhteistyötä ja verkostoja. Hankkeen avulla SYKLI kehittää kestävän kehityksen koulutuksiaan, kuten ympäristökasvattajan koulutusohjelmaa, opetushenkilöstön täydennyskoulutuksia ja muiden toimialojen koulutuksia. Hankkeesta kirjoitetaan artikkeleita organisaation verkkosivuille ja ympäristö- ja koulutusalan lehtiin. Uudet näkökulmat ja menetelmät leviävät laajasti Syklin opiskelijoiden ja verkoston kautta. Pitkällä aikavälillä tavoiteltava hyöty on kansainvälistää Syklin koulutustarjontaa.\nHanke saa rahoituksen Euroopan unionin Erasmus+ -ohjelmasta. Suomessa Erasmus+ -ohjelman hallinnoinnista ja toimeenpanosta vastaa CIMO, joka on kansainvälisen liikkuvuuden ja yhteistyön asiantuntija- ja palveluorganisaatio.


Perunakiekko, kylmäsavulohta, mätiä, piparjuurijuusto-kastiketta resepti - Reseptejä kaikkeen makuun\nPerunakiekko, kylmäsavulohta, mätiä, piparjuurijuusto-kastiketta resepti Ruoka-aineet 2-3 kiinteämaltoista perunaa 1 tl perunajauhoja rypsiöljyä uppopaistoon ripaus suolaa, mustapippuria täyte kylmäsavulohta viipaleina lohen-, siian- ja/tai muikunmätiä kastike 1 dl piparjuurijuustoa 1 dl kermaa ruohosipulia rucolan lehtiä Ruokaohjeet Kuori perunat ja leikkaa ne tasaisen [...]\nSavulohta ja siianmätiä röstillä, yrttismetanakastiketta resepti\n...Savulohta ja siianmätiä röstillä, yrttismetanakastiketta resepti Ainekset * Rösti 700 g kiinteämaltoista perunaa voita tai maapähkinäöljyä paistamiseen suolaa valkopippuria myllystä * Päällysteet 8 viipaletta kylmäsavulohta 1 sitruuna 2 rkl löysäksi vatlattua kermaa 100 g cremé fraichea 50 g siianmätiä lehtipersiljaa Valmistusohjeet 1 Kuori, huuhdo ja leikkaa tai raasta perunat ohuiksi suikaleiksi. Älä huuhdo enää, sillä perunan tärkkelys pitää paistoksen koossa. Sekoita perunaraasteeseen suolaa ja pippuria ja paista lettupannulla röstit kullanruskeiksi, noin 5 minuuttia ja käännä varovasti, paista toiselta puolelta vielä noin kolme minuuttia ja nosta hetkeksi kuivumaan talouspaperin päälle. Laita lämpimään uuniin ( 150-asteinen) siksi aikaa, kun valmistelet...\n...sipulit lohkoiksi. Lisää sipulilohkot, timjaminoksat, suola ja vesi uunivuokaan. Peitä liha ensin leivinpaperilla ja sitten foliolla. Hauduta porsaankylkeä 95-asteisessa uunissa 12 tuntia, kunnes liha on ylikypsää ja mureaa. Nosta porsaankylki jäähtymään erilliseen astiaan. Poista kylmästä porsaankyljestä nahka ja leikkaa kylki sopiviksi annospaloiksi. Valmista bbq-kastike. Kuori ja pilko kasvikset pieniksi paloiksi. Lisää kuumaksi lämmitettyyn kattilaan punaviinietikka ja punaviini ja anna seoksen kiehahtaa. Pane sekaan kasvikset, mausteet ja kanaliemi. Keitä hiljalleen kokoon, kunnes kastiketta on jäljellä noin puolet. Siivilöi kastike ja keitä kastiketta edelleen, kunnes se alkaa suurustua. Mausta suolalla ja mustapippurilla. Paista porsaankylkipalojen läskipuolelle rapea pinta kuumalla pannulla ja sivele päälle...\nPikkuperunat ja mätiä\n...Pikkuperunat ja mätiä Ainekset 4 pientä hyvää perunaa muikunmätiä/siian- tai kirjolohenmätiä valkopippuria myllystä tilliä smetanaa pieneksi silputtua sipulia Ohjeet Keitä hyvin pestyt perunat kypsiksi suolavedessä.2. Valmista sillä aikaa mäti (kts. pöytälaatikostani Muikunmäti).3. Halkaise keitetyt perunat ja laita puolikkaiden päälle mätiä. Koristele tillillä. Tarjoile heti. ...\nMätiä sipulin sylissä resepti\n...Mätiä sipulin sylissä resepti Ainekset Ohjeet 1 iso tai 2 keskikokoista Pirkka punasipuli 1 prk (120 g) smetanaa 150 g mätiä (esimerkiksi kirjolohen- ja siianmätiä) nippu tilliä mustapippuria myllystä ohuita ruisleipäviipaleita Vaihe 1 Kuori ja leikkaa iso punasipuli pitkittäissuunnassa neljään lohkoon tai - jos ne ovat keskikokoisia - jaa kumpikin kolmeen lohkoon. Irrota sipulilohkojen kerrokset erilleen. Ota alkupaloihin tarvittava määrä sipulikerrospaloja (2 ruokailijaa kohden), silppua loput. Vaihe 2 Pane sipulikerroksista muodostuneisiin kuppeihin lusikallinen smetanaa, silputtua sipulia ja mätiä. Koristele tillillä ja jauha päälle mustapippuria. Vaihe 3 Tarjoa ruisleipäviipaleita erikseen, tai pane mäti-sipulikupit smetanalla tai voilla voidellun leivän päälle....\n...mustapippuria (maun mukaan) 2 pkt lehtitaikinaa 1 kpl kevätsipulien varsia (isoja) kylmäsavulohta riittävästi 1 tl rosmariinia 3 kpl anjovisfilettä 5 kpl valkosipulin kynsiä 4 dl ruokakermaa oliiviöljyä juustoraastetta päälle 8 kpl tomaattia Ohjeet sulata voi ja lisää oliiviöljylisää rosmariini, että se antaa makualisää pippuria varovasti maun mukaanlisää valkosipulit ja vihreä sipuli ja anna niiden paistua, ilman, että ne menettävät väriään.Lisää pieneksi pilkottu tomaatti ja ana porista kunnes neste alkaa haihtuaLisää kerma ja anna hautua, kunnes on kiehunut kokoon..Tarkista maku.....lisää suolaa tarvittaessa.Laita ruokalusikallinen kastiketta puolikkaalle lehtitaikinalevylle ja päälle kylmäsavulohta. Sen päälle juustoraasteta ja uuniin 200 astetta noin 15 minuuttia. ...\nPaistettua kuhafilettä ja vihreää kastiketta\n...Paistettua kuhafilettä ja vihreää kastiketta Ainekset 2 rkl kermaviiliä 30 g pinaattia suolaa ja valkopippuria 2 kuhafilettä 5 rkl tavallista majoneesia tai jogurttimajoneesia (minä käytän sitä) Voi-oliiviöljyseosta paistamiseen suolaa, valkopippuria kirjolohen mätiä (ei välttämätöntä) 2 rkl tilli-, ruohosipuli-, persilja-, kirvelisilppua Ohjeet Kiehauta nopeasti pinaatinlehdet ja kuivaa ne. Soseuta sauvalla yhdessä majoneesin ja kermaviilin kanssa. Lisää yrttisilppu ja mausta suolalla ja valkopippurilla. 2. Paista kuhafileet ja käännä kerran. Mausta kevyesti suolalla ja valkopippurilla. Siirrä kalat varovasti lautasille ja laita kastiketta päälle. Jos haluat olla juhlallinen, laita vielä lusikallinen esim. kirjolohen mätiä vihreän kastikkeen päälle, on kaunis kokonaisuus. ...\nGraavisiikaa ja mätikastiketta resepti\n...Graavisiikaa ja mätikastiketta resepti Ainekset Ohjeet Graavisiikaa ja mätikastiketta Graavisiikaa ja mätikastiketta 1 siikafilee (n. 500 g) 1 rkl karkeaa merisuolaa 2 tl sokeria Mätikastike: 50 g valutettua siianmätiä 1 rkl hienonnettua ruohosipulia 3 rkl oliiviöljyä 2 rkl sitruunamehua suolaa Nypi kalasta ruodot. Murskaa valkopippurit huhmareessa melko karkeaksi. Sekoita mausteet ja silputtu tilli keskenään ja levitä tasaiseksi kerrokseksi fileen lihapuolelle. Anna graavaantua kylmässä vuorokausi. Valmista mätikastike: Keitä munat koviksi (8 min). Kuori munat ja pilko valkuainen kuutioiksi ja paseeraa keltuaiset siivilän läpi. Hienonna punasipuli ja nypi tilli. Yhdistä kulhossa sipuli, oliiviöljy ja sitruunan mehu. Mausta suolalla ja pippurilla....\n...Tuulihattukranssi ja vanilja fudge kastiketta resepti Ainekset * kranssi 3 dl vettä 100 g voita 1/4 tl suolaa 2 1/2 dl vehnäjauhoja 4 kananmunaa * täyte 1-2 dl vanilja fudge kastiketta (tai kinuskikastiketta) 1/2 l erilaisia marjoja tai hedelmiä 2 dl kuohukermaa vaahdotettuna Valmistusohjeet 1 Tee tuulihattutaikina. Mittaa vesi, voi ja suola kattilaan. Kiehauta seos. Lisää jauhot kiehuvaan nesteeseen yhdellä kertaa. Anna kiehua koko ajan voimakkaasti sekoittaen, kunnes taikina irtoaa kattilan reunoista. Ota kattila pois levyltä ja sekoita joukkoon yksi kananmuna. Anna taikinan jäähtyä. Sekoita loput kananmunat yksitellen taikinaan. Vatkaa taikina sileäksi jokaisen kananmunan jälkeen. Tee tuulihattukranssi. Lusikoi...\n...Grillatut hedelmä-marjanyytit ja balsamikastiketta Ainekset 4 tl ruokokidesokeria 2 dl marjoja 4 tl voita 4-5 kpl nektariinia, luumua tai aprikoosia Valmista Rajamäen Tummaa Balsamikastiketta (tai Vaaleaa tai Sitruuna Balsamikastiketta) Ohjeet Pese hedelmät ja leikkaa ne lohkoiksi. Jaa lohkot neljälle folioarkille. Lisää mansikoita ja vadelmia hedelmien päälle. Ripottele pinnalle sokeri. Muotoile folio nyytiksi niin, että se jää vielä päältä hieman auki ja lusikoi nyytteihin voi. Paista 200-asteisessa uunissa tai grillissä n. 10 minuuttia. Valuta päälle balsamikastiketta ja tarjoile heti. Kokeile myös vaniljajäätelön kera!4 annosta. ...\n...4 rkl punaviinietikkaa 2 dl HP-kastiketta pippuria 1 /2 nippu persiljaa hienonnettuna 2 porkkanaa kuorittuna 1 dl täysmajoneesia 6 kynttÃ¤ valkosipulia , hienonnettuna 2 dl tummaa siirappia 1 /4 valkokaalia Ohjeet Ota pihvit huoneenlämpöön hyvissä ajoin ennen paistamista. Mausta pihvit suolalla ja pippurilla. Paista kuumalla pannulla pari minuuttia molemmilta puolilta ja siirrä syrjään vetäytymään. Coleslaw-salaatti: Suikaloi valkokaali ja raasta porkkana. Sekoita majoneesi ja etikka joukkoon. Mausta suolalla ja pippurilla sekä lopuksi hienonnetulla persiljalla. BBQ-kastike: Keitä HP-kastiketta, siirappia, Coca-Colaa, timjamia ja valkosipulia kattilassa viitisen minuuttia ja siirrä syrjään. Jos kastiketta jää yli, niin se säilyy jääkaapissa hyvin parikin viikkoa! ...\nMarjoja ja vaniljakastiketta resepti\n...Marjoja ja vaniljakastiketta resepti Ainekset Ohjeet n. 2 1/2 dl Flora Vanilla vanhanajan vaniljakastiketta tai vaahtoutuvaa vaniljakastiketta 250 g (n. 5 dl) Pirkka mansikoita (tuoreita) 100 g mustikoita (tuoreita tai pakaste) 2 dl Pirkka muromysliä Vaihe 1 Annostele (vaahdotettua) vaniljakastiketta, paloiteltuja mansikoita, mustikoita ja muromysliä maljoihin kerroksittain. Tarjoa heti. Vinkki! Vaihtele marjoja satokauden mukaan. ...\nVehnäblinit ja kylmäsavulohta resepti\n...öljyä tai voita paistamiseen Lisäkkeeksi 1 punasipuli 150 g kylmäsavulohta ½ prk smetanaa Ohjeet Tee ensin blinitaikina sekoittamalla hiiva kädenlämpöiseen veteen. Lisää smetana ja suola sekä jauhoja sen verran, että taikina on vielä valuvaa, mutta kuitenkin melko paksua. Anna nousta ja hapantua mielellään pari tuntia tai pidempäänkin. Vatkaa muna vaahdoksi ja sekoita taikinan joukkoon juuri ennen paistamista. Paista kuumalla pannulla, melko runsaassa rasvassa. Leikkaa lisäkkeiden sipuli ja lohi aivan pieneksi hakkeeksi ja tarjoa kuumat blinit niiden ja smetanan kanssa. Vinkki: Kokeile blinien kanssa myös mätiä, sienisalaattia tai suolakurkkua. Saat menun kokonaan gluteenittomaksi, jos teet blinit perinteisten tapaan tattarijauhoista. ...


Osavuosikatsaus Q4 2021 - LINK Mobility Finland\nLINK Mobilityn (LINK) liikevaihto kasvoi vuoden 2021 viimeisellä neljänneksellä huimat 25 % saavuttaen 1,297 miljoonaa NOK. Kysyntä LINKin innovatiivisille CPaaS-ratkaisuille kasvaa ja LINK jatkaa määrätietoisesti GTM-strategiansa toteuttamista, joka sisältää self-sign-up (SSU) -alustojen jalkauttamisen sekä kumppaniverkoston laajentamisen yhä kattavammaksi.\nLaajentuminen Yhdysvaltoihin kesäkuussa 2021 avasi LINKille mahdollisuuksia uudella, isolla markkina-alueella.\nLisäksi yrityskaupat italialaisen chatbot-yrityksen Xenioon kanssa mahdollistavat houkuttelevan ratkaisun lisämyynnin olemassa oleville LINKin asiakkaille, ja palvelu on jo herättänyt erityisen suurta kiinnostusta Yhdysvalloissa alan toimijoiden keskuudessa.\nJuniper Research myönsi LINKille ”Paras RCS palveluntarjoaja” platinavoittaja-tittelin helmikuussa 2022. LINK työskentelee tällä hetkellä useiden maailmanlaajuisten ja tunnettujen brändien kanssa, jotka käyttävät RCS:ää myynnin edistämiseen ja markkinointiviestintään.\n”Olemme iloisia raportoidessamme kaikkien aikojen korkeimmat bruttotulomme ja käyttökatteemme. Viime vuoden aikana LINK kasvoi merkittävästi; teimme kuusi yritysostoa ja laajensimme toimintaamme Yhdysvaltoihin. Kasvanut asiakaskunta ja lisääntynyt maantieteellinen kattavuus sopivat ihanteellisesti LINKin monikanavaisten CPaaS-ratkaisujen jalkauttamiselle globaalisti”, sanoo Guillaume Van Gaver, LINK Mobility Groupin toimitusjohtaja.\nVoit lukea koko LINK Mobilityn Q4 2021 -raportin englanniksi täältä.